**Naturbrukskolenes Forening inviterer til fagdag mandag 4. Februar 2019
i Bondelagets lokaler i Oslo kl 10-15. Hovedtema blir hva vi kan gjøre i naturbruksutdanningen for å sette fokus på klima og klimasmart landbruk. Vi spiser lunsj i kantina og etter lunsj deler vi oss i to grupper der en blir med Andreas Capjon, for å se Losæter og få orientering om urbant landbruk. Den andre gruppa jobber videre med entreprenørskap og økonomi i fokus.**

**Klimasmart landbruk ved Svein Skøyen prosjektleder NLR, Ås**

Prosjektet «Klimasmart Landbruk» har som formål å redusere klimaavtrykket til norsk landbruk ved å sikre bedre informasjon og gode verktøy for klimasmart drift på norske gårdsbruk. Hva kan vi gjøre med undervisningen vår for å tilpasse den et mer klimavennlig landbruk? Hvordan kan vi ta ibruk den nye klimakalkulatoren og andre metoder for å klare å redusere utslipp av klimagasser? Svein Skøyen orienterer og gir oss verktøy for å jobbe videre med dette på skolene. [Les mer](https://klimasmartlandbruk.no/)

**Binding av karbon i jord ved Hege Sundet, NLR Østafjells**

Kan landbruket være en del av klimaløsningen? Hege leder prosjektet **«Jordkarbon -** utvikling og formidling av karbonbindende landbrukspraksis i Norge» i NLR d**er** målet er å skaffe kunnskap om og erfaring med karbonbindende dyrkingsmetoder tilpasset norsk klima og ulike driftsformer.

Prosjektet følger seks gårder som er i gang med å praktisere jordoppbyggende metoder. Disse gårdene arbeider målrettet med tiltak som kan øke den biologiske aktiviteten i jorda og binde karbon i jorda. [Les mer.](https://ostafjells.nlr.no/prosjekter/jordkarbon/)

**Bybonden, Andreas Capjon, er prosjektleder i Bondelaget** og har ansvar for Losæter som er stedet hvor ingen skulle tro at noe kunne gro. Det er nå er en grønn lunge full av grønnsaker, folk og læring. Her får byens borgere opplevelser om hvor maten vår kommer fra, og vi håper å inspirere så mange som mulig til selv å dyrke de grå byrommene grønne. Vi får orientering med besøk til Losæter der blant annet Andreas jobber med å styrke kunnskap og engasjement for matproduksjon og urbant landbruk. NB! Ta med varme klær og sko!!!

[Bybonden og Losæter.](http://loseter.no/)

**Entreprenørskap i naturbruksutdanninga**

**Entreprenørskap og økonomi i naturbruksutdanninga.** Vi jobber også med å få samlet lærere  som jobber med entreprenørskap og økonomi i naturbruksutdanningen. Etter lunsj i Bondelaget blir det en egen samling hvor dette er tema.  **Hilde Følstad fra Mære landbruksskole** har lang erfaring fra å undervise i entreprenørskap og økonomi. Hun vil fortelle om hvordan hun jobber og om suksessen bak elevbedriftene **Gladgris UB og Autospyl UB**

**Meld dere på en inspirerende fagdag i Oslo! Påmedling på** [www.maere](http://www.maere) **- Kurspåmelding**

**Vennlig hilsen Rita Backer Natvig**